Беседа:Градове в България/Архив 1

message: 
Административното деление на България е променено със закон от деветото Обикновено народно събрание (18 август 1987). Създават се области, а окръжното деление е премахнато. --Борислав 16:33, 14 фев 2004 (UTC)
Така беше, но оттогава ги сменяха доста пъти, ще проверя колко е достоверна информацията. Това което публикувах ми го изпрати майка ми. Ако не е вярно ще го променя.
Zozakral 16:46, 14 фев 2004 (UTC)
Това го намерих в страницата на правителството:
Административни области: Благоевград, Бургас, Варна, Велико Търново, Видин, Враца, Габрово, Добрич, Кърджали, Кюстендил, Ловеч, Монтана, Пазарджик, Перник, Плевен, Пловдив, Разград, Русе, Силистра, Сливен, Смолян, Софийска област, София - град, Стара Загора,  Търговище, Хасково, Шумен, Ямбол
Мисля че е същото разпределение, само дето не се нарича окръг вече. Така че ще сменя наименованието на колонката. В същото време това е идея за още една статия със списък на областите :):) Zozakral 17:42, 14 фев 2004 (UTC)
replies: text: Права си. В момента България е разделена на области. --Борислав 17:45, 14 фев 2004 (UTC)

message: Предлагам нов вариант на таблиците (вижте буквата А): градовете на първо място, все пак те са основната тема на статията. Също така може да подложим на обсъждане използването на цветове в Уикипедия. Мисля, че както при съдържанието трябва да спазваме неутрална гледна точка, така и с цветовете трябва да действаме пестеливо и неутрално, тъй като на един може да му допадат, но на друг - не. Новият вариант използва бял фон - според мен това е възможно най-неутралният избор на цвят. Какво ще кажете? --Борислав 23:09, 27 фев 2004 (UTC)
replies: text: За новия вариант и за белия фон. Важно е съдържанието, а оформлението по-добре да е по-семпло. --5ko 00:17, 28 фев 2004 (UTC)
replies: text: :Последното изречение може даже да го добавим към Препоръки и правила. --Борислав 08:11, 28 фев 2004 (UTC)
Бях направила предния вариант на таблиците (този с цветовете) защото мен лично тези таблици ми дразнят погледа, някакси рамките между редовете и полетата много изпъкват и не виждам съдържанието. За това предпочитам да не се виждат, а да остане само крайната рамка, а градовете да са като в списък а не в таблица.
Какво мислите за това?  (цветовете за мен нямат значение)Зорница 13:08, 5 мар 2004 (UTC)

text: Аз бих предпочел да има поне леко видими редове, тъй като иначе губя връзка между първата и последната колонка. --Борислав 14:57, 5 мар 2004 (UTC)

message: Празните клетки (като например телефонният код на Мъглиж) изглеждат малко като отрязани, затова предлагам в тях да се слага по един интервал (nbsp;), докато не се запълнят. Освен това Септември сочи към месец септември:) Може името да сочи към нещо от сорта на Септември (град). --Горан 10:04, 12 мар 2004 (UTC)
replies: text: Може да промениш препратката за Септември. А пък за клетките, ако някой иска, да сложи интервали. В Мозила си изглеждат прекрасно. Сигурно са празни в Internet Exploder. --Борислав 11:43, 12 мар 2004 (UTC)

message: Как ви се струва по-правилно: 
1. Градът ''Х'' се намира в Добричка област.
или
2. Градът ''Х'' се намира в Добричката област. --[[Потребител:Webkid|Webkid]] 17:14, 6 апр 2004 (UTC)

message: Не можах да открия градовете Марица и Средногорие на атласа. Утре ще го разгледам пак, но не вярвам да успея да открия нещо. На calle-то, чийто адрес е написан на страницата за шаблони за градове, липсва град с име Srednogorie: http://www.calle.com/world/BU/a/Sr.html . --Webkid 00:51, 7 апр 2004 (UTC)~
replies: text: Няма вече Средногорие: това беше изкуствено създаден град от градовете Златица и Пирдоп, който не можа да проработи, и след 1989 се разпадна, сега са си две общини, виж . Намират се на около 80 км източно от София по пътя за Бургас, между Стара планина и Средна гора. --5ko 04:18, 7 апр 2004 (UTC)

text: Охооо! Тази препратка, която даде, има географските координати на градове и села, и може да ни послужи за автоматично създаване на всички червени точки на картите на България. Ще го направя тази събота или неделя. --5ko 04:24, 7 апр 2004 (UTC)

message: Картинка:karta_Koprivshtitsa.png|right|Карта на Копривщица с червена точка
Здравейте, картинките с червените точки са готови и са доста красиви!! Общо 5123 населени места!
Знаете ли, че имаме селца с невероятно красиви имена? Например Багрянка, Чубрика,
Друмче, Горна Хубавка, Дъбравка, Изворче, Лиляче, Люлка, Снежинка
и още около стотина умалителни имена.
Голяма играчка беше, защото имаше малко завъртане на 3 градуса на подложката,
границите на областите не бяха точни, но повечето населени места трябва да са правилни
(макс. разлика +/- 1.5 пиксела).
Проверих ги за повторения, има няколко с еднакви имена и доста близки по координати,
не знам дали са различни или не. Освен това има много градове с дублирани имена на села,
както и по няколко села с еднакви имена, файловете се казват съответно karta_Aleksandrovo.png,
karta_Aleksandrovo_2.png до karta_Aleksandrovo_6.png (градът може да се случи да е номер 2,
например Елхово (2), Николаево (5), Гурково (3), Ябланица (2) -- трябва да внимаваме, като ги
въвеждаме).
Някои от имената са квартали на големите градове, например Княжево, Аспарухово.
Дайте някоя идея как да ги кача автоматично, защото са доста. Общо са 12 М-байта, всяка картинка по около 2,4 К. Може би с PHP (трябва скрипта да изпраща "multipart/form-data", някъде бях видял, че става). Първо ще дремна... :)  --5ko 07:04, 11 апр 2004 (UTC)
replies: text: Страхотно, поздравявам те за отличната работа! Ще видя какво мога да направя със скрипта. --Борислав 07:18, 11 апр 2004 (UTC)

text: Страшен си, ей! :)) Не знам как си го направил това, но не вярвах, че ще стане. ;) P.S. Ще можеш ли да качиш картинката с червена точка за Сливен? Че само тя май липсва.. а, и МПС код, но нямам идея откъде мога да го разбера. --Webkid 08:43, 11 апр 2004 (UTC)
replies: text: :Щях да те питам, как си именувал картинките? Как си изписвал буквите "ъ", "ч", "ш", "щ", "ю", "я", "й", "ж", "ц" ? --Webkid 15:35, 11 апр 2004 (UTC)
replies: text: :: Имената (а и географските координати) са според базата данни на ЦРУ, като ъ=u, ь=i, ч=ch, ш=sh, щ=sht, ю=yu, я=ya, х=kh, ж=zh, ц=ts. Например Sofiya, Khaskovo, Veliko_Turnovo. Всички знаци, различни от букви, цифри или тирета съм превърнал на "_". Много е лесно да се превърне думата от кирилица на латиница, обратното няма гаранции. --5ko 15:49, 11 апр 2004 (UTC)

text: :Аз намерих как да качвам файловете, с fsockopen, намерих няколко варианта, а и вече бях го правил, но само за текст, не за закачени файлове. Ще го изпробвам сега. --5ko 15:53, 11 апр 2004 (UTC)
replies: text: ::Е, това е идеално! --Борислав 16:02, 11 апр 2004 (UTC)
Успях да кача първите картинки най-накрая, но всичко е доста бавно, сигурно сървърите са претоварени - отговора от уики отнема повече от 30 секунди и скрипта спира. Ще почна постепенно, като основната част ще я кача през нощта. Техниката, с малка промяна при sprintf():  --5ko 17:23, 11 апр 2004 (UTC)

text: Използвай set_time_limit(), за да зададеш максимално работно време за скрипта. Може и от php.ini, но с функцията е по-красиво . --Борислав 17:44, 11 апр 2004 (UTC)
----
Картинките са качени, най-накрая . Трябва да проверя дали са всички. Открих една база данни, с която почнах да правя скрипт за автоматично създаване на страниците за селата, засега има само геогр. положение, общината, областта, броя жители, пощенски и телефонен код, както и най-близките градове и села наоколо, но това са още над 4000 страници за Уикипедия, което е супер. После всеки, който знае повече, ще допълва. Ако ви се занимава, направете до довечера един шаблон за села (както говорихме, с по няколко заглавия за селата с еднакви имена).
Знаете ли, че има 6 броя Александрово, 1 Петково (+ 1 Капитан Петко и 2 Петковци), 1 Борислав (+ 1 Бориславци) и 5 Зорници! (Това е за подарък на най-активните уикипедианци)
Успешен ден, --5ko 06:56, 13 апр 2004 (UTC)

text: Ей, ама знаят хората на кого да си кръщават селата! ;-)) Много се радвам, че успя да завършиш качването. Един въпрос: в Уикипедия няма ли опция качването на снимките да се отбелязва като малка промяна?
replies: text: :Качването не може да се отбелязва като малка промяна, но ако бях по-хитър, щях да ги кача под личността на някой робот. Задължително така трябва да се направят следващите, за да не се зартуднява нормалната работа на останалите уикипедианци (в Последните промени). Аз постоянно следях всичко през нощта и внимавах, даже се наложи да блокирам един нахал, но това вие няма как да видите в посл. промени. --5ko
replies: text: :: Аз качих една картинка с Бгбот, но всичко се виждаше в промените. Май качванията не могат да се скрият. --Борислав 15:20, 14 апр 2004 (UTC)

text: Ако успееш да създадеш тези 4000+ статии за селата, ще е много добре, защото може би повече хора ще се включат, виждайки, че ние знаем за съществуването на тяхното село. Още един въпрос: всеки потребител ли може да си създаде скрипт, който да върши подобна дейност като твоя скрипт? Или трябва да си администратор?
replies: text: :Това е "робот", програма, която симулира браузър, праща файл на сървъра и се представя от мое име, имитацията е пълна. Не мисля, че трябва да съм администратор, трябва да съм влязъл потребител. Трябва да проуча как се "създава" "уикибот", с който редакциите ще се маркират като на роботи -- в момента БГбот не ги маркира така. --5ko

text: За шаблона: предлагам да е същият като този за градовете, с тази разлика, че: под област слагаме община; всичко друго запазваме, за да могат други посетители бързо и безпроблемно да добавят информация; ако имаш информация само за близките села и градове, предлагам текста да е нещо от рода на: "Х е село в България. То се намира в община [[<...>]], [[<Y> област]] и е в близост до <...>". Нещо в този дух... иначе от шаблона за града би трябвало да махнем "Квартали", защото ме съмнява в което и да е село да има квартали (въпреки че съмненията ми не са от "първа ръка", а от общи впечатления:)).

text: За селата с еднакви имена: ами има два варианта: единият е този, който ти предложи, а другият е да се направят отделни страници + една пояснителна (disambiguation page). Виждал съм и двата, и не мога да кажа за нито един от двата начина, че е грешен. Ти как смяташ да подредиш селата в случай, че имената са едни и същи? Моето мнение е, че трябва да са по азбучен ред на общините. Пример: имаш селата ЦЦЦ, община ЗЗЗ и ЦЦЦ, община ФФФ. Предложението ми е да сложиш ЦЦЦ, община ЗЗЗ на първо място, а ЦЦЦ, община ФФФ - на второ.
replies: text: :Съгласен съм с всичко, като предпочитам всички едноименни села на една страница. --5ko

text: Доколкото си спомням, ти искаше да наименоваме селата във формат Село <село> - напр. Село Хър. За това специално съм против - между другото, има доста голям дискусионен архив на en:Wikipedia talk:Naming Conventions (city names). Трябва да сме постоянни, като сме започнали с едно нещо - в случая, всички градове са [[<Град>]], а не [[Град <град>]]. Ако някой потребител не е в течение на решението статиите за селата да са Село ХЗЦ, по подобие на статиите за градовете може да остане с грешното впечатление, че трябва да прави връзки към [[<Село>]]. А и в en:Уикипедия не съм видял никъде да се посочва в заглавието на някоя статия статута на селището - дали е село или град. Също така, нещата се променят и може селата да станат градове, или пък вследствие на някое щуро решение да се прекръстят на Вила или нещо от сорта - така ще загубим много време за прехвърляне на информацията. Понеже не помня къде говорихме за това, ще ми копираш/напишеш отново своите аргументи? --Webkid 16:02, 13 апр 2004 (UTC)
replies: text: :Бях писал на Правила за наименование, но не сме го обсъдили. Съгласен съм с твойте аргументи, остава да решим как ще правим статиите за Батак (1 град и 1 село), Белица (1 град и 4 броя села), Габрово, Клисура и други в същото положение? Може би на една страница, първо градът, като заглавията слязат с едно ниво и после селото? --5ko 18:04, 13 апр 2004 (UTC)
thread_title:  Автоматично качване на картинките с червените точки